
Text rozhodnutia
Súd: Krajský súd Bratislava Spisová značka: 5Scud/7/2013 Identifikačné číslo súdneho spisu: 1013200433 Dátum vydania rozhodnutia: 30. 04. 2014 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2014:1013200433.1 Uznesenie Krajský súd v Bratislave v právnej veci navrhovateľky J. H., T. L. XXX/XX, Z. X - R., Č. S., proti odporkyni Sociálnej poisťovni ústredie, Ul. 29. augusta č. 8, Bratislava, o predčasný starobný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 9.1.2013 žiadala preskúmať rozhodnutie odporkyne číslo XXX XXX XXXX X zo dňa 12.12.2012, ktorým odporkyňa zamietla žiadosť o predčasný starobný dôchodok z dôvodu, že suma predčasného starobného dôchodku určená k 1. augustu 2012 nie je vyššia ako 1,2 násobok sumy životného minima pre jednu plnoletú fyzickú osobu. Návrhom zo dňa 22.7.2013 navrhovateľka žiadala preskúmať rozhodnutie číslo XXX XXX XXXX X zo dňa 10.6.2013, ktorým odporkyňa zmenila napadnuté rozhodnutie číslo XXX XXX XXXX X zo dňa 12.12.2012 a zamietla žiadosť o predčasný starobný dôchodok z tých istých právnych dôvodov. Písomným prehlásením zo dňa 19.9.2013 navrhovateľka vzala späť návrhy v celom rozsahu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1013200433.1 (dáta aktuálne k 31. 10. 2026). Záväzné je znenie zverejnené súdom.




